
Πρόταση
ΕΚΤΕΛΕΣΤΙΚΗ ΑΠΟΦΑΣΗ ΤΟΥ ΣΥΜΒΟΥΛΙΟΥ
που επιτρέπει στην Ιταλική Δημοκρατία να εφαρμόσει ειδικό μέτρο παρέκκλισης από το άρθρο 285 της οδηγίας 2006/112/ΕΚ του Συμβουλίου σχετικά με το κοινό σύστημα φόρου προστιθέμενης αξίας 

ΑΙΤΙΟΛΟΓΙΚΗ ΕΚΘΕΣΗ
	Πλαίσιο της πρότασης

	
	Αιτιολόγηση και στόχοι της πρότασης
Σύμφωνα με το άρθρο 395 παράγραφος 1 της οδηγίας 2006/112/ΕΚ, της 28ης Νοεμβρίου 2006, σχετικά με το κοινό σύστημα φόρου προστιθεμένης αξίας (εφεξής «οδηγία ΦΠΑ»), το Συμβούλιο, αποφασίζοντας ομόφωνα μετά από πρόταση της Επιτροπής, μπορεί να επιτρέπει σε κάθε κράτος μέλος να εφαρμόζει ειδικά μέτρα παρέκκλισης από τις διατάξεις της εν λόγω οδηγίας για λόγους απλούστευσης της διαδικασίας είσπραξης του ΦΠΑ ή για λόγους πρόληψης ορισμένων τύπων φοροδιαφυγής ή φοροαποφυγής.

Με επιστολή που πρωτοκολλήθηκε στις 10 Δεκεμβρίου 2010 στη Γενική Γραμματεία της Επιτροπής, η Ιταλική Δημοκρατία ζήτησε την άδεια να συνεχίσει να απαλλάσσει τους υποκείμενους σε φόρο των οποίων ο ετήσιος κύκλος εργασιών δεν υπερβαίνει τα 30 000 ευρώ. Σύμφωνα με το άρθρο 395 παράγραφος 2 της οδηγίας 2006/112/ΕΚ η Επιτροπή ενημέρωσε τα άλλα κράτη μέλη, με επιστολή της 11ης Ιανουαρίου 2010, σχετικά με το αίτημα που υπέβαλε η Ιταλική Δημοκρατία. Με επιστολή της 12ης Ιανουαρίου 2010 η Επιτροπή ενημέρωσε την Ιταλική Δημοκρατία ότι διέθετε όλες τις απαραίτητες πληροφορίες για την εξέταση του αιτήματος.

	
	Γενικό πλαίσιο
Το κεφάλαιο 1 του τίτλου XII της οδηγίας ΦΠΑ παρέχει στα κράτη μέλη τη δυνατότητα να εφαρμόζουν ειδικά καθεστώτα για τις μικρές επιχειρήσεις, καθώς και τη δυνατότητα να απαλλάσσουν τους υποκείμενους σε φόρο μέχρι έναν ορισμένο ετήσιο κύκλο εργασιών. Η απαλλαγή σημαίνει ότι ο υποκείμενος σε φόρο δεν οφείλει να χρεώνει ΦΠΑ για τις εργασίες που πραγματοποιεί και, επομένως, δεν δικαιούται να εκπίπτει τον ΦΠΑ επί των εισροών του.

Το μέτρο αυτό θεσπίστηκε αρχικά σύμφωνα με τις διατάξεις του άρθρου 14 της οδηγίας 67/228/ΕΟΚ του Συμβουλίου. Εντούτοις, τα κράτη μέλη τα οποία δεν έκαναν χρήση του δικαιώματος προαίρεσης που προβλεπόταν βάσει της εν λόγω διατάξεως μπορούσαν, στη συνέχεια, σύμφωνα με τη διάταξη του άρθρου 24 παράγραφος 2 στοιχείο β) της οδηγίας 77/388/ΕΟΚ νυν αναδιατυπωμένη ως πρώτο εδάφιο του άρθρου 285 της οδηγίας ΦΠΑ, να απαλλάσσουν από τον ΦΠΑ μόνον τους υποκείμενους σε φόρο των οποίων ο ετήσιος κύκλος εργασιών δεν υπερβαίνει τα 5 000 ευρώ. Η Ιταλική Δημοκρατία δεν έκανε χρήση του δικαιώματος προαίρεσης που προβλεπόταν από το άρθρο 14 της οδηγίας 67/228/ΕΟΚ του Συμβουλίου.

Επειδή υπάρχει σημαντικός αριθμός υποκείμενων σε φόρο με πολύ χαμηλό ετήσιο εισόδημα, η Ιταλική Δημοκρατία αιτήθηκε, το 2007, παρέκκλιση προκειμένου να προβεί σε απλούστευση των εκ του ΦΠΑ υποχρεώσεων για τους μικρούς επιτηδευματίες και να διευκολυνθεί η είσπραξη του φόρου από τις εθνικές φορολογικές αρχές. Με την απόφαση 2008/737/ΕΚ του Συμβουλίου (ΕΕ L 249, της 18.9.2008, σ. 13) επετράπη στην Ιταλική Δημοκρατία να απαλλάσσει, έως τις 31 Δεκεμβρίου 2010, τους υποκείμενους σε φόρο των οποίων ο ετήσιος κύκλος εργασιών δεν υπερβαίνει τα 30 000 ευρώ, με δυνατότητα αύξησης του εν λόγω ανωτάτου ορίου, ώστε να διατηρείται η πραγματική αξία της απαλλαγής. Η Ιταλική Δημοκρατία έχει τώρα υποβάλει αίτηση παρατάσεως της ισχύος του μέτρου αυτού, το οποίο είναι προαιρετικό για τους υποκείμενους σε φόρο.

Στην πρόταση οδηγίας που υπέβαλε για την απλούστευση των εκ του ΦΠΑ υποχρεώσεων, της 29ης Οκτωβρίου 2004 (COM(2004)728 τελικό), η Επιτροπή συμπεριέλαβε διατάξεις σκοπός των οποίων ήταν να επιτρέπεται στα κράτη μέλη να απαλλάσσουν τους υποκείμενους σε φόρο των οποίων ο ετήσιος κύκλος εργασιών δεν υπερβαίνει το ανώτατο όριο των 100 000 ευρώ με δυνατότητα αναπροσαρμογής του ποσού κάθε έτος. Το Συμβούλιο όμως δεν έχει ακόμη, μέχρι σήμερα, καταλήξει σε συμφωνία επί της προτάσεως αυτής.

Από πληροφορίες τις οποίες κοινοποίησε η Ιταλική Δημοκρατία εκτιμάται ότι η εφαρμογή του μέτρου έχει οδηγήσει σε μείωση του συνολικού ποσού των εισπραχθέντων φορολογικών εσόδων στο τελικό στάδιο της κατανάλωσης, μικρότερη του 0,2%, όπως είχε δηλαδή εκτιμηθεί κατά το χρόνο της αρχικής χορηγήσεως της παρέκκλισης.

Προτείνεται συνεπώς να παραταθεί ο χρόνος ισχύος της παρέκκλισης κατά μία επιπλέον περίοδο μέχρι τις 31 Δεκεμβρίου 2013 ή μέχρι την έναρξη ισχύος μιας οδηγίας σχετικής με τα ετήσια ανώτατα όρια κάτω των οποίων είναι η δυνατή η απαλλαγή των υποκείμενων σε ΦΠΑ.

	
	Ισχύουσες διατάξεις στον τομέα της πρότασης
Το 2004 η Επιτροπή κατέθεσε πρόταση να αυξηθεί στα 100 000 ευρώ το ετήσιο ανώτατο όριο κύκλου εργασιών του οποίου θα μπορούν να κάνουν χρήση τα κράτη μέλη (COM(2004) 728 τελικό) για την απαλλαγή από τον ΦΠΑ των υποκείμενων σε φόρο. 

	
	Εναρμόνιση με τις υπόλοιπες πολιτικές και στόχους της Ένωσης 
Ανεφάρμοστο.

	Διαβούλευση με τα ενδιαφερόμενα μέρη και εκτίμηση επιπτώσεων 

	
	Διαβούλευση με τα ενδιαφερόμενα μέρη 

	
	Άνευ αντικειμένου.

	
	Συγκέντρωση και χρήση εμπειρογνωμοσύνης

	
	Δεν υπήρξε ανάγκη προσφυγής σε εξωτερικούς εμπειρογνώμονες.

	
	Εκτίμηση επιπτώσεων
Σκοπός της αποφάσεως είναι η συνέχιση ενός απλουστευτικού μέτρου με το οποίο αίρονται πολλές από τις υποχρεώσεις ΦΠΑ επιχειρήσεων των οποίων ο ετήσιος κύκλος εργασιών δεν υπερβαίνει τα 30 000 ευρώ και το οποίο, ως εκ τούτου, έχει θετικό αντίκτυπο.

Λόγω του περιορισμένου πεδίου εφαρμογής της παρέκκλισης και της περιορισμένης χρονικής του ισχύος, οι επιπτώσεις του θα είναι περιορισμένες.

	Νομικά στοιχεία της πρότασης

	
	Συνοπτική παρουσίαση της προτεινόμενης δράσης
Να επιτραπεί στην Ιταλική Δημοκρατία να συνεχίσει την εφαρμογή ενός μέτρου παρέκκλισης από τις διατάξεις της οδηγίας 2006/112/ΕΚ όσον αφορά τη θέσπιση ενός απλουστευτικού μέτρου για επιχειρήσεις με ετήσιο κύκλο εργασιών που δεν υπερβαίνει τα 30 000 ευρώ.

	
	Νομική βάση
Άρθρο 395 της οδηγίας ΦΠΑ 2006/112/ΕΚ, της 28ης Νοεμβρίου 2006, σχετικά με το κοινό σύστημα φόρου προστιθεμένης αξίας.

	
	Αρχή της επικουρικότητας
Η πρόταση υπάγεται στην αποκλειστική αρμοδιότητα της ΕΕ. Ως εκ τούτου δεν εφαρμόζεται η αρχή της επικουρικότητας.

	
	Αρχή της αναλογικότητας
Η πρόταση είναι σύμφωνη με την αρχή της αναλογικότητας για τον(τους) εξής λόγο(λόγους).

	
	Η απόφαση αφορά άδεια που χορηγείται σε κράτος μέλος κατόπιν αιτήματός του και δεν συνιστά διόλου υποχρέωση.

	
	Δεδομένου του περιορισμένου πεδίου εφαρμογής της παρέκκλισης, το ειδικό μέτρο είναι ανάλογο προς τον επιδιωκόμενο στόχο.

	
	Επιλογή των μέσων

	
	Προτεινόμενα μέσα: Απόφαση.

	
	Άλλα μέσα δεν ενδείκνυνται για τον(τους) ακόλουθο(ακόλουθους) λόγο(λόγους).

Δυνάμει του άρθρου 395 της οδηγίας ΦΠΑ 2006/112/ΕΚ σχετικά με το κοινό σύστημα φόρου προστιθέμενης αξίας, η παρέκκλιση από τους κοινούς κανόνες ΦΠΑ είναι δυνατή με την έγκριση του Συμβουλίου το οποίο αποφασίζει ομόφωνα κατόπιν προτάσεως της Επιτροπής. Συνεπώς, η απόφαση του Συμβουλίου είναι το πλέον κατάλληλο μέσο δεδομένου ότι μπορεί να απευθύνεται σε μεμονωμένα κράτη μέλη.

	Δημοσιονομικές επιπτώσεις

	
	Η πρόταση αυτή δεν επιβαρύνει τον προϋπολογισμό της Ένωσης.

	Πρόσθετες πληροφορίες

	
	Ρήτρα επανεξέτασης / αναθεώρησης / λήξης ισχύος

	
	πρόταση περιλαμβάνει ρήτρα λήξης ισχύος.

Πρόταση
ΕΚΤΕΛΕΣΤΙΚΗ ΑΠΟΦΑΣΗ ΤΟΥ ΣΥΜΒΟΥΛΙΟΥ
της […]
που επιτρέπει στην Ιταλική Δημοκρατία να εφαρμόσει ειδικό μέτρο παρέκκλισης από το άρθρο 285 της οδηγίας 2006/112/ΕΚ του Συμβουλίου σχετικά με το κοινό σύστημα φόρου προστιθέμενης αξίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:

τη συνθήκη για τη λειτουργία της Ευρωπαϊκής Ένωσης,

την οδηγία 2006/112/EΚ του Συμβουλίου, της 28ης Νοεμβρίου 2006, για το κοινό σύστημα φόρου προστιθεμένης αξίας 
, και ιδίως το άρθρο 395 παράγραφος 1,

την πρόταση της Επιτροπής,

Εκτιμώντας τα ακόλουθα:

(1) Με επιστολή που πρωτοκολλήθηκε στις 10 Δεκεμβρίου 2010 στη Γενική Γραμματεία της Επιτροπής, η Ιταλία ζήτησε την άδεια να εφαρμόσει μέτρο παρέκκλισης από το άρθρο 285 της οδηγίας 2006/112/ΕΚ, προκειμένου να συνεχίσει να απαλλάσσει από τον φόρο τους υποκείμενους σε αυτόν των οποίων ο ετήσιος κύκλος εργασιών δεν υπερβαίνει τα 30 000 ευρώ. Με την εφαρμογή του μέτρου αυτού, οι εν λόγω υποκείμενοι σε φόρο θα συνεχίσουν να απαλλάσσονται από ορισμένες ή από όλες τις υποχρεώσεις τους τις συναφείς με τον φόρο προστιθέμενης αξίας (ΦΠΑ) οι οποίες αναφέρονται στα κεφάλαια 2 έως 6 του τίτλου XI της οδηγίας 2006/112/ΕΚ.
(2) Η Επιτροπή ενημέρωσε τα άλλα κράτη μέλη, με επιστολή της 11ης Ιανουαρίου 2010, σχετικά με το αίτημα που υπέβαλε η Ιταλία. Με επιστολή της 12ης Ιανουαρίου 2010, η Επιτροπή ενημέρωσε την Ιταλική Δημοκρατία ότι διέθετε όλες τις απαραίτητες πληροφορίες για την εξέταση του αιτήματος.

(3) Τα κράτη μέλη δύνανται ήδη να θέσουν σε εφαρμογή ένα ειδικό καθεστώς για τις μικρές επιχειρήσεις βάσει του τίτλου XII της οδηγίας 2006/112/ΕΚ. Το παρατεινόμενο μέτρο παρεκκλίνει του άρθρου 285 της εν λόγω οδηγίας όσον αφορά στην εφαρμογή του στην Ιταλία μόνον κατά το μέτρο που το ανώτατο οριζόμενο για το καθεστώς όριο ετήσιου κύκλου εργασιών υπερβαίνει το όριο των 5 000 ευρώ.

(4) Με την απόφαση 2008/737/ΕΚ του Συμβουλίου, της 15ης Σεπτεμβρίου 2008, με την οποία επιτρέπεται στην Ιταλία να εφαρμόσει μέτρο παρέκκλισης από το άρθρο 285 της οδηγίας 2006/112/ΕΚ σχετικά με το κοινό σύστημα φόρου προστιθέμενης αξίας
, επετράπη στην Ιταλία, κατά παρέκκλιση, να απαλλάσσει, έως τις 31 Δεκεμβρίου 2010, τους υποκείμενους σε φόρο των οποίων ο ετήσιος κύκλος εργασιών δεν υπερβαίνει τα 30 000 ευρώ. Η Ιταλία έχει τώρα υποβάλει αίτηση παράτασης της ισχύος του μέτρου αυτού, το οποίο είναι προαιρετικό για τους υποκείμενους σε φόρο Δεδομένου ότι αυτό το ανώτερο όριο οδήγησε σε μερική απαλλαγή από τον ΦΠΑ των μικρότερων επιχειρήσεων, ενώ παράλληλα οι υποκείμενοι σε φόρο δύνανται πάντοτε να επιλέξουν τις κανονικές ρυθμίσεις ΦΠΑ, θα πρέπει να χορηγηθεί στην Ιταλία η άδεια να εφαρμόσει το εν λόγω μέτρο για ένα ακόμη μικρό διάστημα περίοδο.

(5) Στην πρότασή της από 29 Οκτωβρίου 2004
 για οδηγία του Συμβουλίου, η οποία να τροποποιεί την οδηγία 77/388/ΕΟΚ με σκοπό την απλούστευση των εκ του φόρου προστιθέμενης αξίας υποχρεώσεων, η Επιτροπή συμπεριέλαβε διατάξεις σκοπός των οποίων ήταν να επιτρέπεται στα κράτη μέλη να ορίζουν ως ανώτατο όριο του ετήσιου κύκλου εργασιών το ποσό των 100 000 ευρώ ή το ισοδύναμο ποσό σε εθνικό νόμισμα για την απαλλαγή από τον ΦΠΑ, , με δυνατότητα αναπροσαρμογής του αυτού κάθε έτος. Το αίτημα παράτασης της ισχύος, το οποίο υπέβαλε η Ιταλία, είναι συμβατό με την εν λόγω πρόταση, επί της οποίας το Συμβούλιο δεν έχει ακόμη μπορέσει να καταλήξει σε συμφωνία.

(6) Από πληροφορίες τις οποίες κοινοποίησε η Ιταλία, εκτιμάται ότι η εφαρμογή του μέτρου έχει ήδη οδηγήσει σε μείωση μικρότερη του 2% του συνολικού ποσού των εισπραχθέντων φορολογικών εσόδων στο τελικό στάδιο της κατανάλωσης.

(7) Το μέτρο παρέκκλισης δεν έχει καμία επίπτωση στους ιδίους πόρους της Ένωσης που προέρχονται από τον φόρο προστιθέμενης αξίας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1

Κατά παρέκκλιση του άρθρου 285 της οδηγίας 2006/112/ΕΚ, επιτρέπεται στην Ιταλία να απαλλάσσει από το ΦΠΑ τους υποκείμενους σε φόρο των οποίων ο ετήσιος κύκλος εργασιών δεν υπερβαίνει τα 30 000ευρώ.
Η Ιταλία δύναται να αυξάνει το αυτό το ανώτατο όριο κατά τρόπο που να διατηρείται, σε πραγματικούς όρους, η αξία της εν λόγω παρέκκλισης.

Άρθρο 2

Το καθεστώς που αναφέρεται στο άρθρο 1 είναι προαιρετικό για τους υποκείμενους σε φόρο.
Άρθρο 3

Η παρούσα απόφαση εφαρμόζεται από την 1η Ιανουαρίου 2011 μέχρι την ημερομηνία έναρξης της ισχύος της οδηγίας για την τροποποίηση των ποσών των ανωτάτων ορίων κύκλου εργασιών κάτω από τα οποία δύνανται να απαλλάσσονται του ΦΠΑ οι υποκείμενοι στο φόρο ή μέχρι τις 31 Δεκεμβρίου 2013 το αργότερο.

Άρθρο 4

Η παρούσα απόφαση απευθύνεται στην Ιταλική Δημοκρατία.

Βρυξέλλες, 

Για το Συμβούλιο

Ο Πρόεδρος



�	ΕΕ L 347 της 11.12.2006, σ.1.


�	ΕΕ L 249 της 18.9.2008, σ. 13.


�	COM(2004) 728 τελικό.

